VS002640
Datum: 2007-05-26T02:00:00.000+02:00
datum_sodbe_i_stopnje: 2016-02-05T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: hudi primeri
odskodnina: 87.000 EUR
opombe: II DoR 34/2016 Predlog za dopustitev revizije tožeče stranke je bil zavrnjen, ker ni izkazal odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča, oškodovanka je bila sopotnica v motornem vozilu; njen soprispevek je 10%.

## Poškodba

Strganina vranice, zlom 2 - 4 rebra desno, udarnina desnih pljuč, izliv krvi v desno prsno votlino, obojestranski zlom sramnih kosti, zlom desne črevnice, zlom desne lopatice, zlom čolnička levega zapestja, rane na glavi in obrazu. Posttravmatska stresna motna.

## Telesne bolečine

35.000 EUR Zelo hude telesne bolečine - 7 dni, hude telesne bolečine - 3 tedne, stalne srednje hude telesne bolečine - 5 tednov, občasne srednje hude telesne bolečine ob prevezah, fizioterapiji, odstranitvi K-žice, daljši hoji, spremembi vremena, stalne lahke telesne bolečine - 4 mesece, občasne lahke telesne bolečine - 14 mesecev, ob razgibavanju in uporabi leve roke, spremembi vremena, dalj časa trajajočem sedenju in daljši hoji, čutila pa jih bo tudi v prihodnje ob daljši hoji, sedenju, prepogibanju, vstajanju, počepanju, določenih gibih, prav tako kot tudi bolečine v desnem kolku pri teku in pri forsiranem odrivanju z roko.

#### Hospitalizacija

Tri operacije v splošni anesteziji.

#### Ambulantno zdravljenje

Številni pregledi pri osebnem zdravniku, specialistični pregledi.

#### Rehabilitacija

10 dni nadomestna rehabilitacija v zdravilišču, ambulantna fizioterapija 10x.

#### Nevšečnosti med zdravljenjem

RTG (30x), CT (2x), UZ trebuha. Odstranitev vranice, namestitev zunanjega fiksatorja (za 12 tednov) in menjava zunanjega fiksatorja na medenico, operacija zapestja in K-žica iz zapestja, odstranitev šivov na več ranah, prevezi, drena v prsni in trebušni votlini, urinski kateter, preležanine, jemanje antibiotikov, analgetikov, 5 mesecev imobilizacija levega zapestja, hoja z berglami 12 tednov.

## Strah

5.000 EUR Intenziven sekundarni strah - 1 teden, občasen lažji strah - do zaključka rehabilitacije po operaciji zapestja.

## Zmanjšanje življenjske aktivnosti

40.000 EUR Anatomske in funkcionalne posledice. Ostala ji je omejena gibljivost medenice, desnega zapestja, kolka, kar omejuje tudi možnost dela z desno roko. Zaradi prikrajšave desne noge za 1 cm potrebuje povišan čevelj. Ovirana je pri hoji navkreber, z nošenjem bremen, po neravnem terenu in stopnicah. Sposobna je za sedeče delo, a ne za sedenje na nizkih površinah in podlagah. Zaradi premaknjene trtice težko sedi. Leži lahko le na trdem ležišču. Ima kronične bolečine zaradi poškodbe hrustanca zaradi zlomov skeleta. Razvila se bo artroza. Zaradi izgube vranice je večja nevarnost infektov. Počuti se nekoristno, neučinkovito. Nesposobna je za domača opravila, delo na vrtu. Ima zmanjšan libido. Ima hude posledice na psihičnem področju - je razdražljiva, razburjena, depresivna, tesnobna, ima motnje spanja, doživlja flash back nesreče, povečana je utrudljivost in impulzivnost, ima motnje spomina in kocentracije. Izogiba se socialnim stikom, opustila je druženje s prijatelji, športne aktivnosti (odbojko, kolesarjenje, namizni tenis, tek, aerobiko).

## Skaženost

7.000 EUR Pri hitrem in napornem gibanju opazno šepa. Brazgotine po zunanjme fiksatorju in odvzemu kosti na sprednji strani obeh črevnic, 2cm brazgotini kjer je bila vstavljena drenaža, brazgotina po preležanini.

---

OZ člen 179